NORAKSTS

|  |  |
| --- | --- |
| 30.01.2025. | Nr.1/11 |

###### STARPGABALA STATUSA NOTEIKŠANA ZEMES VIENĪBĀM

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Zemes vienības Mārtiņa ielā 2, Jelgavā, ar aptuveno platību 382 m2 (kadastra apzīmējums 0900 002 0575), Kārklu ielā 11A, Jelgavā, ar aptuveno platību 992 m2 (kadastra apzīmējums 0900 008 0605) un Aviācijas ielā 18J, Jelgavā, ar aptuveno platību 980 m2 (kadastra apzīmējums 0900 027 0339) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr. 2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme” zemes vienības Mārtiņa ielā 2, Kārklu ielā 11A un Aviācijas ielā 18J, Jelgavā, piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Saskaņā ar Jelgavas valstspilsētas pašvaldības Zemes lietu komisijas 2024. gada 19. decembra lēmumiem Nr. 11/1 “Zemes vienības Mārtiņa ielā 2, Jelgavā atbilstība starpgabala statusam”, Nr. 11/2 “Zemes vienības Kārklu ielā 11A, Jelgavā atbilstība starpgabala statusam” un Nr. 11/35 “Zemes vienības Aviācijas ielā 18J, Jelgavā atbilstība starpgabala statusam” minētās zemes vienības ir starpgabali.

Zemes vienības Mārtiņa ielā 2, Kārklu ielā 11A un Aviācijas ielā 18J, Jelgavā, nav izmantojamas pastāvīgi funkcionējošas apbūves veidošanai un nav iespējama to atsevišķa saimnieciska izmantošana.

Ievērojot minēto, saskaņā ar Pašvaldību likuma 4. panta pirmās daļas 15. punktu, Zemes ierīcības likuma 1. panta ceturto punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 4.¹ panta otrās daļas 6. punktu, Jelgavas pilsētas pašvaldības 2017. gada 23. novembra saistošajiem noteikumiem Nr. 17-23 “Teritorijas izmantošanas un apbūves noteikumu un grafiskās daļas apstiprināšana” un pamatojoties uz Publiskas personas mantas atsavināšanas likuma 1. panta 11. punkta a) apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Noteikt starpgabala statusu zemes vienībām:

1. Mārtiņa ielā 2, Jelgavā (kadastra apzīmējums 0900 002 0575);
2. Kārklu ielā 11A, Jelgavā (kadastra apzīmējums 0900 008 0605);
3. Aviācijas ielā 18J, Jelgavā (kadastra apzīmējums 0900 027 0339).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 30. janvārī